Η συναισθηματική νοημοσύνη σε ηγετικές θέσεις σε φορείς υγείας και κοινωνικής φροντίδας
Creators: name: Ματσουκά, Φωτεινή Προκοπίου
Publisher: name: Aristotle University of Thessaloniki
Year: 2024
Subjects: Συναισθηματική νοημοσύνη
Στυλ ηγεσίας
Νοσηλευτές
Emotional intelligence
Leadership
Nurses

description: Η παρούσα εργασία αποσκοπούσε στη μελέτη του ρόλου που διαδραματίζει το επίπεδο συναισθηματικής νοημοσύνης των διοικητικών στελεχών ή προϊσταμένων του νοσηλευτικού προσωπικού στον τρόπο άσκησης της ηγεσίας από την πλευρά τους. Για τους σκοπούς της εργασίας, πραγματοποιήθηκε ανασκόπηση της σχετικής διεθνούς βιβλιογραφίας, η οποία περιλάμβανε τη μελέτη 15 άρθρων. Από την ανάλυσή τους, προέκυψε ότι η συναισθηματική νοημοσύνη επηρεάζει με στατιστικά σημαντικό και θετικό τρόπο το στυλ της ηγεσίας. Περαιτέρω, προέκυψε ότι η συναισθηματική νοημοσύνη των διοικητικών στελεχών ή προϊσταμένων νοσηλευτικού προσωπικού μετριάζει: (i) τη σχέση μεταξύ της εικονικής ηγεσίας και του ψυχολογικού άγχους των νοσηλευτών, (ii) τη σχέση μεταξύ της μετασχηματιστικής ηγεσίας και του συνδυασμού εργαζομένου-οργανισμού και (iii) τη σχέση μεταξύ της μετασχηματιστικής ηγεσίας και της πρόθεσης των νοσηλευτών να παραμείνουν στην εργασία τους. Το υιοθετημένο στυλ ηγεσίας και το επίπεδο συναισθηματικής νοημοσύνης στην περίπτωση των νοσηλευτών, επηρεάζουν με σημαντικό τρόπο τα επίπεδα εργασιακού άγχους, εργασιακής εξουθένωσης κι εργασιακής απόδοσης του νοσηλευτικού προσωπικού, την πρόθεση των νοσηλευτών να παραμείνουν στην εργασία τους και τον τρόπο διαχείρισης των εργασιακών συγκρούσεων, ο οποίος επηρεάζεται όμως, μόνο από το επίπεδο συναισθηματικής νοημοσύνης. Από την άλλη πλευρά, μεταξύ των χαρακτηριστικών που επηρεάζουν σημαντικά το επίπεδο συναισθηματικής νοημοσύνης των νοσηλευτών, περιλαμβάνονται η ηλικία και τα έτη εμπειρίας. Αντίστοιχα, τα χαρακτηριστικά που επηρεάζουν σημαντικά το υιοθετημένο στυλ της αυθεντικής ηγεσίας είναι η ηλικία, τα έτη εμπειρίας και το φύλο. Τέλος, προέκυψε ότι κάποιες παρεμβάσεις συμβάλλουν στη βελτίωση του επιπέδου συναισθηματικής νοημοσύνης και στη βελτίωση των ηγετικών δεξιοτήτων τους, ενώ άλλες παρεμβάσεις δεν επιτυγχάνουν να αυξήσουν το επίπεδο της συναισθηματικής νοημοσύνης, παρά το γεγονός ότι οι συμμετέχοντες στις παρεμβάσεις αναφέρουν αντιλαμβανόμενη βελτίωση της συναισθηματικής νοημοσύνης και των ηγετικών δεξιοτήτων τους.  
description: The aim of the thesis was to study the role of emotional intelligence of nursing managers or supervisors on the way they lead their teams. For the purposes of the thesis, a systematic review of relevant international literature was conducted, resulting into the study of 15 research articles. The analysis of the articles revealed that emotional intelligence affects significantly and positively the adopted leadership style. Furthermore, it occurred that emotional intelligence of nursing managers or supervisors mediates: (i) the relationship between virtual leadership and psychological stress of nurses, (ii) the relationship between transformative leadership and employee-organization fit and (iii) the relationship between transformative leadership and nurses’ intention to stay at work. Adopted leadership style and level of emotional intelligence in the case of nurses, affect significantly the level of work-related stress, of burnout and of job performance, along with nurses’ intention to stay at work and the way work conflicts are managed. The latter is solely affected by the level of emotional intelligence. One the other hand, demographic characteristics that have a significant impact on the level of emotional intelligence of nurses, include age and years of experience. Similarly, demographic characteristics that have a significant impact on the authentic leadership style of nurses, include age, years of experience and sex. Finally, it was shown that some interventions contribute to the improvement of the level of emotional intelligence and of the leadership skills, whereas other interventions do not succeed to increase the level of emotional intelligence, besides the fact that participants report improvement of perceived emotional intelligence and leadership skills.
description: Σε συνεργασία με: Κοινωνικής Διοίκησης και Πολιτικής Επιστήμης (Δημοκρίτειο Πανεπιστήμιο Θράκης)